Un jurnalist italian în vîrstă de 65 de ani, Valerio Boni, a stabilit un record mondial neobișnuit. El a parcurs 1233 de kilometri în 24 de ore pe un scuter vechi de 50 de centimetri cubi Piaggio Vespa 50 Special din anul 1979. Despre acest lucru a anunțat site-ul Bllunik.
Recordul anterior a fost îmbunătățit cu 305 kilometri, iar realizarea a fost înregistrată de reprezentanții Guinness World Records. Pentru această cursă, Valerio Boni a ales vechiul Autodrom Terramar de lîngă Barcelona, deoarece închirierea acestuia este mai ieftină, iar suprafața pistei este potrivită pentru scuter.
Italianul a condus pe circuit cu o viteză maximă de 60 km/h. S-a oprit doar pentru a-și șterge noroiul de pe față. Vespa 50 Special chiar și a fost alimentat din mers de la un alt scuter, fiind folosit un bidon și un furtun.
În 24 de ore, scuterul Vespa a parcurs 615 ture și nu a avut nicio defecțiune. Interesant este faptul că anume pe el Valerio Boni, la vîrsta de 20 de ani (în 1979), a parcurs 941 km într-o zi, dar atunci realizarea sa nu a fost înregistrată. Devenind pensionar, italianul a decis să ajungă în Cartea Recordurilor Guinness.